ടോർച്യുഗ്വെറോ ദേശീയോദ്യാനം

ടോർച്യുഗ്വെറോ ദേശീയോദ്യാനം കോസ്റ്റാറക്കയിലെ ലിമോൺ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്. രാജ്യത്തിന്റെ വടക്കുകിഴക്കൻ ഭാഗത്തുള്ള ടോർച്യുഗ്വെറോ കൺസർവേഷൻ ഏരിയയിലാണ് ഈ ദേശീയോദ്യാനം സ്ഥിതി ചെയ്യുന്നത്. വിദൂര മേഖലയിലാണ് നിലനിൽക്കുന്നതെങ്കിലും കോസ്റ്റാറിക്കയിൽ ഏറ്റവും കൂടുതൽ സന്ദർശിക്കപ്പെടുന്ന ദേശീയോദ്യാനങ്ങളിൽ മൂന്നാം സ്ഥാനമാണിതിന്. ഇവിടേയ്ക്ക് എത്തിച്ചേരുവാൻ എയർപ്ലെയിനുകളും ബോട്ടുകളും മാത്രമാണ് ആശ്രയം. മഴക്കാടുകൾ, കണ്ടൽ വനങ്ങൾ, ചതുപ്പുകൾ, ബീച്ചുകൾ, കായലുകൾ എന്നിങ്ങനെ  പതിനൊന്ന് വ്യത്യസ്ത ആവാസവ്യവസ്ഥകൾ നിലനിൽക്കുന്ന ഈ മേഖല ജൈവ വൈവിധ്യത്തിന് പ്രസിദ്ധമാണ്. ഒരു ഉഷ്ണമേഖലാ കാലാവസ്ഥാ പ്രദേശത്തു സ്ഥിതി ചെയ്യുന്ന ഈ പ്രദേശം അതിയായ ഈർപ്പമുള്ളതാണ്. ഇവിടെ വർഷം 250 ഇഞ്ച് (6,400 മില്ലീമീറ്റർ) മഴ ലഭിക്കുന്നു.

 ചിത്രശാല 

 അവലംബം 

വർഗ്ഗം:കോസ്റ്റ റീക്കയിലെ ദേശീയോദ്യാനങ്ങൾ